ඉංග්‍රීසින්ගේ යටත් විජිතයක්ව පැවති ශ්‍රී ලංකාව ඔවුන්ගෙන් නිදහස් කර ගැනීම සඳහා සිංහලයෝ 1848දී අධිරාජ්‍ය විරෝධී කැරැල්ලක් ආරම්භ කළහ. කෝල්බෲක් කොමිසම මගින්ද 1833දී ලංකාවට ස්වයං පාලන ක්‍රමයක් ලබා දිය යුතු බවට නිර්දේශ කර තිබිණි. 1848 කැරැල්ලට පසුබිම් වූ වාතාවරණය සම්බන්ධයෙන් සොයා බැලීම සඳහා බ්‍රිතාන්‍යයෝ විශේෂ කමිටුවක් පත් කරන ලදහ. එම කමිටුවේ විශේෂ නිර්දේශය වූයේද ලංකාවට ස්වයං පාලන ක්‍රමයක් ලබාදිය යුතු බවය. මේ සියලු නිර්දේශයන්ගේ ප්‍රතිඵලයක් ලෙස කොළඹට නගර සභාවක් පිහිටුවීම සඳහා වන පනතක් 1850දී බ්‍රිතාන්‍ය පාර්ලිමේන්තුවේදී සම්මත කෙරිණි.  බ්‍රිතාන්‍ය පාර්ලිමේන්තුවෙන් සම්මත වූ පනත මෙරට ව්‍යවස්ථා දායක මන්ත්‍රණ සභාවට ඉදිරිපත් කෙරුණේ 1865දීය. 1865 අංක 17 දරන පනතින් කොළඹ නගර සභාව පිහිටුවීම සඳහා අවසර ලැබිණි. එවක ආණ්ඩුකාරවරයා වූයේ ශ්‍රීමත් හර්කියුලිස් රොබින්සන්ය.
නගර සභාවක් පිහුටුවීමට පනතක් ඉදිරිපත් කළේ කවදාද ?
1850දී